钦定古今图书集成/明伦汇编/闺媛典/第218卷 > 金烁妻张氏
## 钦定古今图书集成/明伦汇编/闺媛典/第218卷 > 金烁妻张氏

按《进贤县志》：“张氏，儒生金烁妻。烁早丧，氏年二十三，
二子俱幼，又方妊，姑胡氏、祖姑艾氏俱寡。氏强节哀，
孝事加谨，终身不去缟素，不妄言笑，遇子侄辄引避。
御臧获，无疾言遽色，而皆畏惮之。教子以义方。两姑
先后没，祭葬尽礼，苦守七十馀年，始终如一。天启间
旌表。”